stanford-oval/wikipedia huggingface dataset:
Orlando Cepeda
Joukkueet

Joukkueet, joissa Cepeda uransa aikana pelasi, olivat aikajärjestyksessä:
San Francisco Giants (1958–1966)
St. Louis Cardinals (1966–1968)
Atlanta Braves (1969–1972)
Oakland Athletics (1972)
Boston Red Sox (1973)
Kansas City Royals (1974)
Omenakakku

Omenakakku.
Omenakakku on kakku, jonka päällä tai sisällä on omenalohkoja, -paloja tai -sosetta. Perinteiset omenakakut maustetaan muskottipähkinällä ja kanelilla. Kakkuun voidaan lisätä myös murskattuja pähkinöitä, kuten saksanpähkinöitä tai manteleita.
Tuoreita tai kuivattuja omenoita käytetään kakkujenvalmistuksessa myös muun muassa suklaakakussa, jossa niiden vedensitomiskyky pitää kakun kosteana.
Aiheesta muualla

Kuvia tai muita tiedostoja aiheesta Omenakakku Wikimedia Commonsissa
Nurminata

| Nurminata |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit'Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Nadat Festuca
Laji::  pratensis
Kaksiosainen nimi
 Festuca pratensis  Huds. 
Synonyymit
 Lolium pratense (Huds.) Darbysh.  Schedonorus pratensis 
Katso myös
   Nurminata Wikispeciesissä   Nurminata Commonsissa 
Infobox OKNimi-testi OK: 
Nurminata eli nurmiraiheinä (Festuca pratensis, syn. Schedonorus pratensis, Lolium pratense) on tuulipölytteinen yleinen heinäkasvi.
Ulkonäkö ja koko

Nurminata on kirkkaanvihreä, kapealehtinen ruohokasvi. Nurminadan röyhy on vaaleanvihreä ja tähkylät ovat suuria sekä pitkulaisia. Tähkylöitä kannattelevat kukinnon haarat ovat tukevia ja lyhyitä.
Levinneisyys

Nurminataa tavataan koko Euroopassa Lappia ja Espanjaa lukuun ottamatta, Venäjän keskiosissa sekä viljeltynä Pohjois-Amerikan itäosissa.
Elinympäristö

Nurminata kasvaa melko kuivilla paikoilla. Kasvi voi risteytyä joskus englanninraiheinän (Lolium perenne) tai italianraiheinän (Lolium multiflorum) kanssa.
Käyttö

Nurminataa käytetään sekä rehuna että nurmisiemenseoksissa.
Aiheesta muualla

Suomen Lajitietokeskus: Nurmiraiheinä (nurminata) – Lolium pratense
Finto, Kassu – Kasvien suomenkieliset nimet: nurminata (Festuca pratensis)
Kasviatlas 2022: Nurmiraiheinän (Lolium pratense) levinneisyys Suomessa.
Pinkka – Lajintuntemuksen oppimisympäristö: Nurmiraiheinä (Lolium pratense)
Oscar Mejía Arellano

Oscar Mejía Arellano (k. 26. syyskuuta 2003 La Esperanza) oli hondurasilainen lakimies ja poliitikko. Vuonna 1985 hän oli presidenttiehdokkaana. Konservatiivinen liberaalipuolue (Movimiento Liberal Rodista - MLR) jakaantui kolmeen osaan, joista yksi oli Mejía Arellanon tukijoita. Kaksi muuta osaa tukivat muita ehdokkaita, Efraín Bu Girónia ja José Azcona del Hoyota, joista viimeksi mainittu voitti vaalit. Mejía Arellanon ehdokkuuden takana oli edellinen presidentti Roberto Suazo Córdova, joka ei itse enää voinut asettua ehdolle. Niinpä monet pitivät iäkästä Mejía Arellanoa hänen nukke-ehdokkaanaan, jonka tarkoitus oli pitää Cordova vallassa.
Hondurasin presidentti Vicente Mejía Colindres oli Mejía Arellanon setä. Mejía Arellano kuoli 85-vuotiaana vuonna 2003.
Panoz Roadster

Panoz AIV Roadster
Panoz (AIV) Roadster on yhdysvaltalaisen Panozin urheiluautomalli, joka esiteltiin vuonna 1992. Siinä on V8-moottori, se on viisivaihteinen ja sen huippunopeus on 210 kilometriä tunnissa. Muita Panozin malleja ovat muun muassa Panoz Esperante.
Otto Thierack

Otto Georg Thierack
Otto Georg Thierack (19. huhtikuuta 1889 Würzen – 22. marraskuuta 1946 Sennelager) oli saksalainen juristi ja natsipoliitikko.
Thierack syntyi keskiluokkaiseen perheeseen, jonka sukujuuret voidaan jäljittää aina vuoteen 1633 asti. Hän opiskeli lakia ja politiikkaa Marburgissa ja Leipzigissa. Thierack suoritti lakimiestutkinnon helmikuussa 1914. Ensimmäisessä maailmansodassa hän palveli luutnanttina ja hänet palkittiin toisen luokan rautaristillä.
Vuonna 1932 Thierack liittyi kansallissosialistiseen puolueeseen. Vuodesta 1935 lähtien hän oli Valtakunnan oikeusministeriön varapresidentti. Vuonna 1936 hänestä tuli Volksgerichtshofin puheenjohtaja. Vuosina 1942–1945 Thierack oli valtakunnan oikeusministeri.
Sodan jälkeen liittoutuneet pidättivät Thierackin, mutta hän teki itsemurhan myrkyllä ennen joutumistaan oikeuden eteen.
Omenakemppi

| Omenakemppi |
| --- | --- |

Uhanalaisuusluokitus
 {{{status}}} 
 
Suomessa:
 Elinvoimainen  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Yläheimo::  Kempit Psylloidea
Heimo::  Psyllidae
Suku::  Cacopsylla
Laji::  mali
Kaksiosainen nimi
 Cacopsylla mali  (Schmidberger, 1836) 
Synonyymit
 Psylla mali 
Katso myös
   Omenakemppi Wikispeciesissä   Omenakemppi Commonsissa 
Infobox OKNimi-testi OK: 
Omenakemppi (Cacopsylla mali) on hyönteislaji joka kuuluu kemppien yläheimoon. Omenakemppi on aikuisena 3–4 mm pitkä. Se on nuorena vihreä mutta loppukesällä ruskeanharmaa, isosilmäinen ja sen siivet ovat läpikuultavat. Omenakempin toukka on rakenteeltaan litteä ja aluksi ruskean kellertävä mutta muuttuu myöhemmin vaaleanvihreäksi. Lajin muna on noin 0,4 mm pitkä, keltainen ja pitkänsoikea. Omenakemppi talvehtii munina omenapuun oksilla, ja sillä on yksi sukupolvi vuodessa.
Omenakemppi on melko samannäköinen kuin orapihlajakemppi (Psylla peregrina).
Aiheesta muualla

Finto – Sanasto- ja ontologiapalvelu: Omenakemppi (Cacopsylla mali)
Omenakemppi (Psylla mali)
Ötökkätieto: Omenakemppi (Cacopsylla mali)
Interactive Agricultural Ecological Atlas of Russia and Neighboring Countries. Economic Plants and their Diseases, Pests and Weeds, AgroAtlas: Psylla mali (englanniksi)
Centre for Agriculture and Biosciences International (CABI): Cacopsylla mali (apple sucker) (englanniksi)
P-arvo

p-arvo on tilastollisessa hypoteesin testauksessa todennäköisyys, jolla vähintäänkin yhtä merkittävä ero tuloksessa saadaan aikaan käyttämällä nollahypoteesia. Yleisesti p-arvoa käytetään kokeellisten tutkimusten tulosten satunnaisvirheen tunnuslukuna.
Määritelmä

p-arvo  p(X) on testistatistiikka, joka toteuttaa epäyhtälöt  0\leq p(x)\leq 1 kaikilla  x\in X. Pienet  p(X):n arvot antavat varmuutta sille, että  H_{1} on voimassa. Sanotaan, että  p-arvo on validi, jos kaikilla  \theta \in \Theta _{0} ja kaikilla  0\leq \alpha \leq 1 on voimassa  P_{\theta }(p(X)\leq \alpha )\leq \alpha .
Näyttelijät

| Näyttelijät> The Comedians |
| --- | --- |
Ohjaaja:  Peter Glenville
Käsikirjoittaja:  Graham Greene
Perustuu:  Greenen romaaniin
Tuottaja:  Peter Glenville
Säveltäjä:  Laurence Rosenthal
Kuvaaja:  Henri Decaë
Leikkaaja:  Françoise Javet
Valmistustiedot
Valmistusmaa:  Yhdysvallat Ranska
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Kesto:  140 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Näyttelijät (The Comedians) on Peter Glenvillen ohjaama yhdysvaltalais-ranskalainen draamaelokuva vuodelta 1967. Hirmuhallitsija Papa Doc Duvalierin diktatuuriin 1960-luvun puolenvälin Haitissa sijoittuvan tarinan on käsikirjoittanut Graham Greene oman samannimisen romaaninsa pohjalta. Elokuvan pääosia näyttelevät Richard Burton, Elizabeth Taylor, Alec Guinness ja Peter Ustinov. Haitilaisia henkilöhahmoja esittävät monet afroamerikkalaiset näyttelijät kuten Georg Stanford Brown, Roscoe Lee Browne, Gloria Foster, James Earl Jones, Raymond St. Jacques ja Cicely Tyson.
Juoni

Kyyninen walesiläinen hotellinomistaja Brown (Burton) yrittää päästä eroon äidiltään perimästä hotellista Haitin pääkaupungissa Port-au-Princessä samalla kun pitää yllä salasuhdetta Uruguayn suurlähettilään (Ustinov) vaimoon (Taylor). Muita henkilöhahmoja monitahoisessa tarinassa ovat brittimajuri Jones (Guinness) sekä vegetaristipuolueen ehdokkaana Yhdysvaltain presidentiksi pyrkinyt herra Smith (Paul Ford) ja hänen vaimonsa (Lillian Gish, joka oli roolistaan Golden Globe -ehdokkaana).
Tuotanto

Näyttelijöitä ei kuvattu Haitissa vaan Ranskassa ja Länsi-Afrikan Dahomeyn tasavallassa (nyk. Benin), joka ei aiemmin ollut toiminut merkittävien elokuvien kuvauspaikkana.
Aiheesta muualla

Näyttelijät Internet Movie Databasessa (englanniksi)
Nordenswan

| Nordenswan |
| --- | --- |
 Nordenswan aatelissuvun aatelisvaakuna
Kotipaikka:  Suomen ritarihuone vuonna 1818, No.157
Alkukoti:  Ruotsin ritarihuone 1772, No.2114
Aktiivisena:  Aktiivinen suku
Ala:  Aatelisperhe
Perustaja:  Johan Nordenswan (Alopaeus (suku)
Aateloitu:  1772
Nordenswan on suomalainen Ruotsin vallan aikainen aatelissuku. Suku polveutuu savolaisesta Alopaeus-pappissuvusta. Osa suvun jäsenistä on suomentanut nimen muotoon Norosmaa.sekä Tuomas-Kettunen.
Uudenmaan ja Hämeen läänin lääninkamreeri Johan Alopaeus (1731–1811) aateloitiin vuonna 1772 ja introdusoitiin Ruotsin ritarihuoneeseen aatelisena sukuna numero 2114 nimellä Nordenswan. Suomen ritarihuoneen järjestäytyessä vuonna 1818 suku sai numeron 157.
Suvun jäseniä

Henrik Christian Nordenswan (1762–1822), lääninkamreeri, kamarineuvos, valtiopäivämies ja senaattori, Johan Alopaeuksen poika
Gustaf Georg Nordenswan (1774–1853), Tervakosken paperitehtaan perustaja, Johan Alopaeuksen poika
Georg Nordenswan (1813–1874), maanviljelijä, tehtailija ja virka- ja valtiopäivämies, Gustaf Georg Nordenswanin poika
Hugo Kasimir Nordenswan (1834–1904), insinööri, sotilas ja virka- ja valtiopäivämies
Victorine Nordenswan (1838–1872), taidemaalari (katso Düsseldorfin koulukunta), Hugo Kasimir Nordenswanin sisar
Torsten Fredrik Zacharias Nordenswan (1863–1914), maanviljelijä ja valtiopäivämies
Johan Robert Hugo Nordenswan (1864–1945), metsänhoitaja ja valtiopäivämies, Hugo Kasimir Nordenswanin poika
Karin Nordenswan (1868–1940), taidemaalari, Hugo Kasimir Nordenswanin tytär
Martha Nordenswan-Lindgren (1877–1963), kuvanveistäjä, taidemaalari ja kuvittaja, Hugo Kasimir Nordenswanin tytär
Arthur Nordenswan (1883–1970), ruotsalainen hopeamitalisti Tukholman olympialaisissa
Gösta Nordenswan (1886–1959), Etelä-Suomen Voimaosakeyhtiön ja Nokia Oy:n toimitusjohtaja
Otto Nordenswan (1888–1966), jääkärieverstiluutnantti
Carl Lennart Nordensvan (1892–1980), jääkärikapteeni, Vaasan pataljoonan komentaja Suomen sisällissodassa
Oscar Bjarne Hugo Nordenswan (1893–1984), jääkärieversti, valkoisen 18. jääkäripataljoonan komentaja Suomen sisällissodassa, 4. divisioonan komentaja talvisodan alussa, Johan Robert Hugo Nordenswanin poika
Mikael Nordenswan (1904–1986), suomalainen kirkkoarkkitehti
Arthur Nordenswan (1883–1970), ruotsalainen hopeamitalisti Tukholman olympialaisissa, Talvisodan ruotsalaisen taisteluosaston komentaja Sallassa.
Carl Lennart Nordensvan (1892–1980), jääkärikapteeni, Vaasan pataljoonan komentaja Suomen sisällissodassa
Georg Nordenswan (1813–1874), maanviljelijä, tehtailija ja virka- ja valtiopäivämies, Gustaf Georg Nordenswanin poika
Gustaf Georg Nordenswan (1774–1853), Tervakosken paperitehtaan perustaja, Johan Alopaeuksen poika
Gösta Nordenswan (1886–1959), Etelä-Suomen Voimaosakeyhtiön ja Nokia Oy:n toimitusjohtaja
Henrik Christian Nordenswan (1762–1822), lääninkamreeri, kamarineuvos, valtiopäivämies ja senaattori
Hugo Kasimir Nordenswan (1834–1904), insinööri, sotilas ja virka- ja valtiopäivämies
Johan Robert Hugo Nordenswan (1864–1945), metsänhoitaja ja valtiopäivämies
Karin Nordenswan (1868–1940), taidemaalari
Martha Nordenswan-Lindgren (1877–1963), kuvanveistäjä, taidemaalari ja kuvittaja
Mikael Nordenswan (1904-1986), suomalainen kirkkoarkkitehti
Oscar Bjarne Hugo Nordenswan (1893–1984), jääkärieversti, valkoisen 18. jääkäripataljoonan komentaja Suomen sisällissodassa, 4. divisioonan komentaja talvisodan alussa, Johan Robert Hugo Nordenswanin poika
Otto Nordenswan (1888–1966), jääkärieverstiluutnantti
Torsten Fredrik Zacharias Nordenswan (1863–1914), maanviljelijä ja valtiopäivämies
Victorine Nordenswan (1838–1872), taidemaalari (katso Düsseldorfin koulukunta)
Suvun jäseniä > Valtiopäivät

Suvun edustajat Ruotsin säätyvaltiopäivillä ja Suomen suuriruhtinaskunnan valtiopäivillä:
Georg Nordenswan (1813–1874), valtiopäivämies Suomen suuriruhtinaskunnan valtiopäivillä 1863–1864, von Heideman -suvun edustajana
Henrik Christian Nordenswan (1762–1822), valtiopäivämies 1789 ja Porvoon valtiopäivillä 1809
Johan Robert Hugo Nordenswan (1864–1945), valtiopäivämies kolmilla Suomen suuriruhtinaskunnan säätyvaltiopäivillä
Torsten Fredrik Zacharias Nordenswan (1863–1914), valtiopäivämies kaksilla Suomen suuriruhtinaskunnan säätyvaltiopäivillä
Neliö (algebra)

y = x² jokaiselle kokonaislukuarvolle 1 ≤ x ≤ 25.
Luvun neliö on algebrassa luku, joka saadaan, kun alkuperäinen luku kerrotaan itsellään. Luvun  x neliö on  x\cdot x=x^{2}. Luvun neliöön korottaminen tarkoittaa siis luvun kertomista itsellään.
Nimitys tulee siitä, että jos geometrisen neliön sivun pituuden mittaluku (eli sivun pituus) on  x, niin tämän neliön muotoisen kuvion pinta-ala on  x^{2}.
Kaikkien nollasta eroavien kokonais- ja reaalilukujen neliö on positiivinen luku.
Kokonaislukua, joka on jonkin kokonaisluvun neliö, kutsutaan neliöluvuksi (tai joskus täydelliseksi neliöksi). Esimerkiksi 25 on neliöluku, koska  25=5^{2}.
Neliöiden erotus

Kahden neliöluvun  x^{2} ja  y^{2} erotus on laskettavissa helposti kaavalla  (x-y)(x+y). Esimerkiksi  10^{2}-5^{2} lasketaan  (10-5)(10+5)=5\cdot 15=75.
Neliöjono

Neliöjonon summa  1^{2}+2^{2}+\ldots +n^{2} lasketaan kaavalla  {\frac {n(n+1)(2n+1)}{6}}.
Yleisiä säännönmukaisuuksia neliöillä

Kokonaislukujen neliöt päättyvät poikkeuksetta seuraaviin numeroihin: 0, 1, 4, 5, 6, 9.
Jos potenssiin korotettava kantaluku päättyy numeroon 5, neliön kaksi viimeistä numeroa ovat aina 25, siis viitoseen päättyvien neliöitten kaksi viimeistä numeroa ovat aina 25. Esimerkiksi:
Nollaan päättyvien lukujen neliöt päättyvät aina kaksinkertaiseen määrään nollia verrattuna alkuperäiseen, esimerkiksi:
Jos alkuperäiseen potenssiin korotettavaan lukuun lisätään 50, sen neliö päättyy aina kahteen samaan numeroon. Tästä voidaan myös johtaa sääntö, että jos luku päättyy kahteen tiettyyn numeroon, myös sen neliöt päättyvät poikkeuksetta samoihin kahteen numeroon, koska 50+50 = 100.selvennä Esimerkkejä:
Tästä voidaan siis johtaa sääntö, että kaikkien numeroihin 24 tai 74 päättyvien kokonaislukujen neliöt päättyvät aina numeroihin 76. Toinen esimerkki parittomilla luvuilla:
Jälleen saadaan johdettua sääntö, että kaikkien numeroihin 09 tai 59 päättyvien kokonaislukujen neliöt päättyvät aina numeroihin 81. Ylläolevassa ylemmässä esimerkissä yhdeksikön eteen voidaan ajatella nolla.
Parilliset neliöt ovat aina jaollisia neljällä, koska  (2n)^{2}=4n^{2}.
Jos parittomasta neliöstä vähennetään luku 1, saadaan aina kahdeksalla jaollinen luku, koska  (2n+1)^{2}-1=4n(n+1) ja joko  n tai  n+1 on aina parillinen. Esimerkiksi:
Oscar Montelius

Oscar Montelius
Gustaf Oscar Augustin Montelius (9. syyskuuta 1843 Tukholma – 4. marraskuuta 1921 Tukholma) oli ruotsalainen arkeologi ja valtionantikvari. Hän osallistui Ruotsin akatemian työskentelyyn vuosina 1917–1921 tuolilla numero 18.
Montelius oli hovioikeudenneuvoksen Oscar Augustin Monteliuksen ja Klara Norinin poika. Monteliuksen suku on alkujaan Upplannista ja hän asui koko elämänsä osoitteessa Sankt Paulsgatan 11, Tukholman Södermalmilla. Talo on edelleen olemassa ja sen seinään on kiinnitetty hänestä kertova laatta. Monteliuksen vaimo oli feministi ja filantrooppi Agda Montelius, omaa sukua Reuterskiöld.
Montelius oli kansainvälisesti tunnettu työstään arkeologian parissa, missä hän onnistui luomaan ajoitusmenetelmän Pohjolan esineistölle, ja jonka hän kytki yhteyteen eurooppalaisiin, egyptiläisiin ja aasialaisiin esineistöihin.
Aiheesta muualla

Gräslund, Bo: G Oscar A Montelius (osa 25, sivu 679) Svenskt biografiskt lexikon.  1985–1987. Tukholma, Ruotsi:  National Archives of Sweden. Viitattu 8.6.2018. (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Oscar Montelius
Käännös suomeksi
Osamu Hayaishi

Osamu Hayaishi (jap. 早石修, Hayaishi Osamu, 8. tammikuuta 1920 Stockton, Kalifornia, Yhdysvallat – 17. joulukuuta 2015) oli japanilainen biologi ja professori Osakan biotieteellisessä instituutissa. Hän väitteli lääketieteen tohtoriksi Osakan yliopistosta vuonna 1942. Vuodesta 1942 vuoteen 1952 Osamu Hayaishi toimi tutkimusapulaisena Osakan yliopiston lääketieteellisen tiedekunnan bakteriologian laitoksella. Sen jälkeen hän oli professorina useammassa yliopistossa ja toimi Osakan biotieteellisen instituutin hallituksen puheenjohtajana.
Vuonna 1986 hänelle myönnettiin Wolfin lääketieteen palkinto oksigenaasientsyymien löytämisestä sekä niiden rakenteiden ja biologisen merkityksen selvittämisestä.
Aiheesta muualla

Vuoden 1986 Wolfin lääketieteen palkinnonsaajat ja heidän taustansa
Hayaishin elämä lyhyesti (Arkistoitu – Internet Archive)
Hayaishin tutkimushistoria (Arkistoitu – Internet Archive)
Orlando City SC

Orlando City Soccer Club on yhdysvaltalainen jalkapalloseura, jonka joukkue pelaa Major League Soccerissa. Sen kotipaikka on Floridan Orlando.
Orlando City SC julkistettiin MLS:n 21. seuraksi 19. marraskuuta 2013, ja se aloitti pelit liigassa toisen uuden seuran New York City FC:n kanssa kaudella 2015. Seuran omistavat brasilialainen Flávio Augusto da Silva ja Phil Rawlins, jotka aiemmin omistivat samannimisen USL Pro -seuran. USL Prossa Orlando City pelasi kaudet 2011–2014 ja voitti kahdesti mestaruuden.
Esikoiskaudellaan 2015 Orlando City SC pelaa kotiottelunsa Citrus Bowlilla, jolla on pelattu myös muun muassa vuoden 1994 MM-kilpailuiden otteluita. Kaudeksi 2016 seuran on määrä siirtyä uudelle Orlando City Stadiumille.
Orlando City SC on MLS-historian kolmas floridalaisseura. Miami Fusion ja Tampa Bay Mutiny lakkautettiin kauden 2001 jälkeen.
Joukkue > Kokoonpano

Päivitetty: 16. joulukuuta 2023
Aiheesta muualla

Wikimedia Commonsissa on kuvia tai muita tiedostoja aiheesta .
Orlando City SC:n sivusto
Num3rot (6. tuotantokausi)

Yhdysvaltalaisen televisiosarjan Num3rot kuudennen ja samalla viimeisen tuotantokauden esittäminen alkoi Yhdysvalloissa 25. syyskuuta 2009 ja päättyi 12. maaliskuuta 2010. Suomessa sarjan esittäminen alkoi 31. heinäkuuta 2012. Tuotantokauteen kuului aiemmista poiketen vain 16 jaksoa.
Kauden aikana Charlie ja Amita menevät naimisiin, Larry muuttaa joksikin aikaa asumaan aavikolle ja Don pohtii uudelleen seurustelusuhdettaan Robinin kanssa.
Aiheesta muualla

Num3rot (2005–2010) Internet Movie Database. (englanniksi)
| --- | --- |
Hahmot:  Charlie Eppes - Don Eppes - Alan Eppes - Larry Fleinhardt - Colby Granger - David Sinclair - Liz Warner - Amita Ramanujan
Tuotantokaudet:  1. kausi - 2. kausi - 3. kausi - 4. kausi - 5. kausi - 6. kausi
O-luokka (hävittäjä)

| O-luokka |
| --- | --- |
 O-luokan hävittäjä HMS Oribi

Tekniset tiedot
Uppouma:  4,7 tuuman tykeillä: 1 636 t (standardi) 2 306 t (kuormattu) 4 tuuman tykeillä: 1 564 t (standardi) 2 255 t (kuormattu)
Pituus:  105 m (kokonaispituus)
Leveys:  11 m
Syväys:  2,7 m
Koneteho:  40 000 hv
Nopeus:  36,75 solmua
Miehistöä:  176 normaalipalveluksessa tai 217 laivueenjohtajana
Aseistus
Meritorjunta:  4,7 tuuman tykeillä: 4 x QF 4,7"/L45 (120 mm) Mk XII -tykkiä kaksiputkisina CP Mk XIX -asennuksina 1 x QF 4"/L45 Mk V -tykki yksiputkisena HA.Mk III -asennuksena 8 x 21" torpedoputkea 4 tuuman tykeillä: 5 x QF 4"/L45 Mk V -tykkiä yksiputkisina HA.Mk III -asennuksina 4 x 21" torpedoputkea jopa 60 x miinaa
Ilmatorjunta:  4 x QF 2 naulan Mk VIII -ilmatorjuntatykkiä neliputkisena Mk VII -asennuksena jopa 6 x Oerlikon 20 mm -ilmatorjuntatykkiä yksiputkisina P Mk III -asennuksina
O-luokka oli Britannian kuninkaallisen laivaston hävittäjäluokka, jonka muodostivat vuoden 1939 hätäohjelman (engl. War Emergency Program) kahdeksan hävittäjää. Luokan alukset muodostivat aluksi saattuepalveluksessa niin kutsutun 1. hätälaivueen (engl. 1st Emergency Flotilla). Osa aluksista muutettiin 1950-luvulla sukellusveneidentorjuntafregateiksi.
Alukset

Alusten suunnittelu perustui J-luokan aluksissa käytettyyn runkoon ja voimanlähteeseen, mutta niiden keula oli uudelleen suunniteltu parantamaan alusten merikelpoisuutta. Aluksiin asennettiin myös paranneltu ilmatorjunnan tulenjohtojärjestelmä.
Luokan alukset valmistettiin kahdessa neljän aluksen erässä. Ensimmäisen erän alukset varustettiin 4,7 tuuman ainoastaan matalan ampumakulman (40 astetta) omaavilla torneilla, kun taas toinen erä varustettiin nelituumaisilla ilmatorjuntatykeillä. Jälkimmäisessä korvattiin lisäksi osa torpedoputkista miinakiskoilla, joiden kuormaamisen yhteydessä jouduttiin poistamaan Y-torni, torpedoputket ja syvyyspommit vakavuuden korjaamiseksi.
| Nimi> 4,7 tuuman tykeillä varustetut alukset | Telakka> 4,7 tuuman tykeillä varustetut alukset | Kölinlasku> 4,7 tuuman tykeillä varustetut alukset | Vesille> 4,7 tuuman tykeillä varustetut alukset | Valmis> 4,7 tuuman tykeillä varustetut alukset | Kohtalo> 4,7 tuuman tykeillä varustetut alukset | 4,7 tuuman tykeillä varustetut alukset |
| --- | --- | --- | --- | --- | --- | --- |
| HMS Onslow (ex -HMS Pakenham) | John Brown and Company, Clydebank | 1. heinäkuuta 1940 | 31. maaliskuuta 1941 | 8. lokakuuta 1941 | Pakistanin laivastolle 1949 nimellä Tippu Sultan romutettu |  |
| HMS Offa | Fairfield Shipbuilding and Engineering Company, Govan | 15. tammikuuta 1940 | 11. maaliskuuta 1941 | 20. syyskuuta 1941 | Pakistanin laivastolle 1949 Tariq myyty romutettavaksi 1959 |  |
| HMS Onslaught (ex -HMS Pathfinder) | Fairfield | 14. tammikuuta 1940 | 9. lokakuuta 1941 | 19. kesäkuuta 1942 | Pakistanin laivastolle 1951 nimellä Tughril myyty romutettavaksi |  |
| HMS Oribi (ex- HMS Observer) | Fairfield | 15. tammikuuta 1940 | 14. tammikuuta 1941 | 5. heinäkuuta 1941 | Turkin laivastolle 1946 nimellä Gayret myyty romutettavaksi |  |
4 tuuman tykeillä varustetut alukset
| HMS Obdurate | William Denny and Brothers, Dumbarton | 25. huhtikuuta 1940 | 19. helmikuuta 1942 | 3. syyskuuta 1942 | myyty romutettavaksi 1964 |  |
| HMS Obedient | Denny | 22. toukokuuta 1940 | 30. huhtikuuta 1942 | 30. lokakuuta 1942 | myyty romutettavaksi 1964 |  |
| HMS Opportune | John I. Thornycroft and Company, Woolston | 28. maaliskuuta 1940 | 21. helmikuuta 1942 | 14. elokuuta 1942 | myyty romutettavaksi 1955 |  |
| HMAS Orwell | Thornycroft | 20. toukokuuta 1940 | 2. huhtikuuta 1942 | 17. lokakuuta 1942 | myyty romutettavaksi 1965 |  |
Barrow’n epäyhtälö

d_{A}+d_{B}+d_{C}\geq 2(d_{a}+d_{b}+d_{c})
Matematiikassa Barrow’n epäyhtälö kuuluu seuraavasti: Olkoon  P kolmion  \triangle ABC sisäpiste,  Q_{a},  Q_{b} ja  Q_{c}  ABC':n kulmien  \angle BPC,  \angle CPA ja  \angle APB puolittajien ja sivujen  BC,  CA ja  AB leikkauspisteet tässä järjestyksessä. Tällöin
Axel Thue

| Axel Thue |
| --- | --- |

Henkilötiedot
Syntynyt: 19. helmikuuta 1863
Kuollut: 7. maaliskuuta 1922 (59 vuotta)
Koulutus ja ura
Väitöstyön ohjaaja:  Elling Holst
Tutkimusalue:  Lukuteoria, matematiikka ja jono
Axel Thue (19. helmikuuta 1863 – 7. maaliskuuta 1922) oli norjalainen matemaatikko. Hänen katsotaan aloittaneen morfisten sanojen tutkimuksen 1900-luvun alussa, jolloin hän sovelsi niitä menestyksekkäästi niin sanottujen hahmojen välttämiseen äärettömissä sanoissa.
Objekti (lauseenjäsen)

Objekti (lat. obiectum ’eteen heitetty’, ’vastaan asetettu’) on kielitieteessä lauseenjäsen, joka ilmaisee tekemisen kohteen, esimerkiksi ”Pekka maalaa taulua”. Akkusatiivikielissä objekti on tyypillisesti eri sijamuodossa tai ilmaistu eri adpositiolla kuin lauseen subjekti. Suomen kielessä objekti voi olla eri muodoissa lauseen rakenteesta ja merkityksestä riippuen. Monissa indoeurooppalaisissa kielissä lauseessa voi esiintyä samanaikaisesti sekä suora että epäsuora objekti.